stanford-oval/wikipedia huggingface dataset:
אירוויזיון 2024
המדינות המשתתפות > חצי גמר שני

חצי הגמר השני בו השתתפה ישראל והעפילה לגמר, התקיים ב-9 במאי 2024 בו הצביעו ספרד, איטליה וצרפת והשתתפו בו 16 מדינות:
עלה לגמר
מקום ראשון
מקום שני
מקום שלישי
מקום אחרון
| סדר | מדינה | שפה | אמן | שיר | תרגום לעברית | מקום | ניקוד |
| --- | --- | --- | --- | --- | --- | --- | --- |
| 1 | מלטה מלטה | אנגלית | שרה בוניצ'י | "Loop" | לולאה | 16 | 13 |
| 2 | אלבניה אלבניה | אנגלית | בסה קוקד'ימה | "Titan" | ענק | 15 | 14 |
| 3 | יוון יוון | יוונית | מרינה סאטי | "Zari" | קוביית משחק | 5 | 86 |
| 4 | שווייץ שווייץ | אנגלית | נמו | "The Code" | הקוד | 4 | 132 |
| 5 | צ'כיה צ'כיה | אנגלית | אייקו | "Pedestal" | מעמד | 11 | 38 |
| 6 | אוסטריה אוסטריה | אנגלית | קאלין | "We Will Rave" | אנחנו נשתולל | 9 | 46 |
| 7 | דנמרק דנמרק | אנגלית | סאבה | "Sand" | חול | 12 | 36 |
| 8 | ארמניה ארמניה | ארמנית | לאדאניבה | "Jako" | ג'אקו | 3 | 137 |
| 9 | לטביה לטביה | אנגלית | דונס | "Hollow" | חלול | 7 | 72 |
| 10 | סן מרינו סן מרינו | ספרדית, איטלקית ואנגלית | מגארה | "11:11" | "11:11" | 14 | 16 |
| 11 | גאורגיה גאורגיה | אנגלית | נוצה בוזלאדזה | "Firefighter" | כבאי | 8 | 54 |
| 12 | בלגיה בלגיה | אנגלית | מוסטי | "Before the Party's Over" | לפני שהמסיבה נגמרת | 13 | 18 |
| 13 | אסטוניה אסטוניה | אסטונית | 5מינוסט ופולופ | "(Nendest) narkootikumidest ei tea me (küll) midagi" | אנחנו (עדיין) לא יודעים כלום על הסמים (האלה) | 6 | 79 |
| 14 | ישראל ישראל | אנגלית ועברית | עדן גולן | "Hurricane" | הוריקן | 1 | 194 |
| 15 | נורווגיה נורווגיה | נורווגית | גוטה | "Ulveham" | איש זאב | 10 | 43 |
| 16 | הולנד הולנד | הולנדית | יוסט קליין | "Europapa" | אירו-אבא | 2 | 182 |
מדינות אחרות > לא חברות באיגוד השידור האירופי

איי פארו איי פארו – לאחר שריילי הופיע באירוויזיון 2023 כנציג דנמרק ובתור האומן הפארואזי הראשון שהתחרה בתחרות זו, רשת השידור המקומית KVF, בתמיכת שרת הרווחה והתרבות סירית' סטנברג, חידשה את ניסיונותיה להתקבל כחברה מלאה באיגוד השידור האירופי כדי להשתתף בתחרות באופן עצמאי ובנפרד מדנמרק. רשות השידור הפארואזית, KVF הודיעה כי תגיש בקשה לחברות באיגוד לפני קיץ 2023, במטרה ראשונית לקבל מעמד של חברה חלקית.
בלארוס בלארוס – תאגיד השידור הבלארוסי BRTC הושעה מאיגוד השידור האירופי ב-1 ביולי 2021 בשל התנהלות שאינה תואמת את ערכי האיגוד, ובכך הפסידה בלארוס את הזכות להשתתף בתחרויות מטעם האיגוד כגון האירוויזיון ואירוויזיון הילדים. ב-1 באוגוסט באותה השנה פורסם, כי ההשעיה היא לשלוש שנים, אלא אם אחד הערוצים האחרים במדינה מצטרף לאיגוד השידור האירופי, מה שמשעה את בלארוס מהתחרות הנוכחית ויאפשר לה לחזור רק באירוויזיון 2025.
ליכטנשטיין ליכטנשטיין – ב-10 באוגוסט 2023, השדרן 1FLTV הליכטנשטייני אישר שהמדינה לא תופיע לראשונה בתחרות בשנת 2024.
קוסובו קוסובו – במרץ 2023, מועצת השידור של רשת השידור הקוסובאי RTK אישרה את קיומו של פסטיבל, שישמש כקדם אירוויזיון לתחרות האירוויזיון, בתנאי שהבקשה לחברותה ב-EBU תאושר. ב-16 באוקטובר הודיעה קוסובו כי לא תשתתף באירוויזיון 2024, אך ה-EBU הביע עניין בפסטיבל. עם זאת, לפי ה-EBU, קוסובו לא יכולה להצטרף לאיגוד מאחר שהיא איננה חברה באיגוד הטלקומוניקציה הבין-לאומי או מועצת אירופה, ולפיכך איננה מורשית להשתתף בתחרות זו.
רוסיה רוסיה – ב-26 בפברואר 2022, לאחר שאיגוד השידור האירופי השעה את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי, שלוש רשתות השידור של רוסיה החברות באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. ב-26 במאי 2022, הודיעה רשות השידור האירופית כי היא משעה את שלוש רשתות השידור של רוסיה מחברותן באיגוד השידור האירופי. בשל השעיה זו, רוסיה לא יכולה להשתתף באירוויזיון 2024. השתתפותה האחרונה של רוסיה הייתה באירוויזיון 2021.
מבצעים  חוזרים בתחרות

| מדינה | מבצע | שנים קודמות | מקום |
| --- | --- | --- | --- |
| איסלנד איסלנד | הרה ביורק | 2010 | 19 |
| מולדובה מולדובה | נטליה בארבו | 2007 | 10 |
ישראל באירוויזיון 2024

השתתפות ישראל הייתה שנויה במחלוקת עקב מלחמת חרבות ברזל. קריאות רבות היו לפסול את השתתפותה של ישראל. בנוסף, השיר שנבחר לייצג את ישראל תחילה, October Rain, נפסל על ידי איגוד השידור האירופי עקב התייחסתו לטבח שבעה באוקטובר ובשל הדרישה לנייטרליות פוליטיות, ולבסוף שם השיר ומילותיו השתנו. מספר ממשתתפי האירוויזיון הביעו התנגדות לעצם השתתפותה של ישראל, וכאשר השתתפותה של ישראל הפכה לעובדה מוגמרת, חלק מהמשתתפים הביעו את מחאתם כלפי ישראל. במהלך התחרות עצמה אלפים הפגינו מחוץ לאולם הארנה במאלמה. בין המפגינים הייתה גם גרטה טונברי, שעוכבה על ידי המשטרה.
הולנד באירוויזיון 2024

ב-11 בדצמבר 2023 רשות השידור ההולנדית AVROTROS הכריזה על יוסט קליין בתור נציגה באירוויזיון 2024. ב-29 בפברואר 2024 נחשף שירו של יוסט לתחרות "Europapa". קליין שובץ בחצי השני של חצי הגמר השני בתור שיר מספר 16 ואחרון, הגיע למקום השני בחצי הגמר עם 182 נקודות והוכרז כאחד מעשרת העולים לגמר.
יום לאחר חצי הגמר ויום לפני הגמר פורסם כי קליין היה מעורב במקרה אלימות כלפי צלמת מההפקה השוודית ונלקח לבירור עם איגוד השידור האירופי (EBU). ה-EBU החליט להשעות את קליין זמנית עד שתתקבל החלטה רשמית מכל החזרות כולל חזרת השופטים שבה השופטים מנקדים את השירים. ב-11 במאי 2024, יום גמר אירוויזיון 2024, הודיע ה-EBU על הדחתו הסופית של קליין מתחרות האירוויזיון וכי בגמר ישתתפו רק 25 מדינות.
ביאורים

↑  המספר המזהה של האמן והשיר לצורכי הצבעה. מספר זה לא השתנה למרות פסילת הנציג ההולנדי.
↑  פירושו המילולי של שם השיר, שחוזר על עצמו בכמה הזדמנויות, הוא שועלה. אולם בשפת הרחוב של ספרד לעיתים משתמשת המילה כגנאי, היות שפירושה השני הוא "כלבה" או "זונה".
ערן מור

| --- | --- |

ערן מור, ב-2022
 לידה:  7 ביולי 1980 (בן 44) חיפה, ישראל ישראל
 מדינה:  ישראל 
 תקופת הפעילות:  מ-2006
 עיסוק:  דיבוב
 מקום לימודים:  בית צבי 
 בת זוג:  מונה מור
 מספר צאצאים:  2
 פרופיל ב-IMDb
 
ערן מור (נולד ב-7 ביולי 1980) הוא שחקן תיאטרון ומדבב ישראלי.
ביוגרפיה

יליד חיפה. ב-2004 למד בסל"ה - הסטודיו לאמנויות התיאטרון מיסודו של יורם לוינשטיין. בין השנים 2005–2007 סיים לימודי משחק בבית הספר הגבוה לאמנויות הבמה "בית צבי".
קריירה > תיאטרון

ב-2006 שיחק בהצגה "עד התביעה" מאת אגאתה כריסטי שביים מיטקו בוזקוב שתיאטרון חיפה בשיתוף עם בית צבי.
בתיאטרון המדיטק שיחק בהצגה "אמיל והבלשים" שכתב עידו ריקלין (על פי אריך קסטנר) וביים רפי ניב.
בתיאטרון ארצי לילדים ונוער: ב-2008 שיחק בהצגה "המפוזר מכפר אז"ר" שכתבה אורלי ישועה-שוורצברג וביימו רענן פררה ומשה בן שושן, ובהצגה "עניין של מידה" שביים ארז שפריר.
תיאטרון הספרייה: ב-2007 גילם את ריצ'מונד בהצגה "ריצ'רד השלישי" מאת שייקספיר שביים ארתור קוגן, וגילם את קפטן המחנה בהצגה "עקומים" מאת מרטין שרמן שביים עידו ריקלין. ב-2008 גילם את פיליאס פוג ב"אובססיה" שכתב וביים עידו ריקלין על פי ז'ול ורן; גילם 7 דמויות שונות בהצגה "פנטזיה" שכתב וביים עידו ריקלין על פי סיפורי אלף לילה ולילה; גילם את בופי בהצגה "כמו שתרצו אותי" מאת לואיג'י פיראנדלו שביים מיטקו בוזקוב.
קריירה > תיאטרון > בתיאטרון הקאמרי

משנת 2008 מור משחק בתיאטרון הקאמרי, תיאטרון הבית שלו. ב-2008 שיחק בהצגה "אמדאוס" מאת פיטר שאפר שביים עמרי ניצן, וגילם את נועם בהצגה "הגיל הנכון לאהבה" מאת יאיר לפיד שביים רוני פינקוביץ'. ב-2010 גילם את לייב גרוז'נסקי בהצגה "גטו" מאת יהושע סובול שביים עמרי ניצן ושיחק בהצגה "וויצק" מאת גאורג ביכנר שביים איתי טיראן. ב-2011 גילם שוטר בהצגה "קומדיה של טעויות" מאת שייקספיר שביים משה קפטן. ב-2012 גילם את מנשה מנדל בהצגה "סטמפניו" מאת עדנה מזי"א (על פי שלום עליכם) שביימו עדנה מזי"א ויחזקאל לזרוב; גילם את דוכס אומרל, בנו של יורק, בהצגה "ריצ'רד השני" ואת הנרי, רוזן ריצ'מונד ואחר כך המלך הנרי השביעי, בהצגה "ריצ'רד השלישי" - שתיהן מאת שייקספיר שביים ארתור קוגן. ב-2013 גילם את יוהנס פינברג בהצגה "איש קטן מה עכשיו?" מאת הנס פאלאדה שביים איתי טיראן, וגילם את מלקולם בהצגה "מקבת' מאת שייקספיר שביים עמרי ניצן. ב-2014 גילם את מנחם בהצגה "הכיתה שלנו" מאת טדאוש סלובודז'אנק שביים חנן שניר. ב-2015 שיחק בהצגה "אופרה בגרוש" מאת ברטולט ברכט שביים גלעד קמחי. ב-2018 גילם את שלוימה בהצגה "אל נקמות" מאת שלום אש שביים איתי טיראן. מתחילת 2020 משחק במחזה של חנוך לוין "מתאבל ללא קץ" ובימים אלו משחק בהצגה "נרות יום הולדת".
שיחק גם בהצגות "החגיגה" שכתבו תומאס וינטרברג, מוגנס רוקוב ובו הר הנסן וביים חנן שניר - הצגה זו הייתה קופרודוקציה של תיאטרון הבימה ותיאטרון הקאמרי; "הרטיטי את לבי" מאת חנוך לוין שביים אודי בן-משה; בהצגה "המלט" מאת שייקספיר שביים עמרי ניצן, וגילם את מרדכי הפונדקאי במחזמר "כנר על הגג".
ב-2020 החל לשחק בהצגה "לילה בפריז" בבימויו של גלעד קמחי.
ב-2021 החל לשחק במחזמר "עד קצה הקשת" בבימויו של עידו רוזנברג, ובהצגות הילדים "עוץ לי גוץ לי" בבימויו של ארז שפריר בתפקיד המשרת, וב"פיטר פן" בבימויו של גלעד קמחי.
קריירה > טלוויזיה

בשנת 2017 גילם את סבא של רון בסדרה "רון". בין השנים 2018–2020 שיחק בתוכנית "אבודים בריבוע" דמויות שונות, ביניהן הקריין הרשע, ארנון, איש הקרח ומנהל העבודה. בשנת 2022 החל לגלם את הדמות הראשית, חנן הגנן, בסדרה "חנן הגנן וחברים".
בשנה 2023 שיחק את דן, בעלה של מארי בסרט שבע ברכות.
קריירה > דיבוב

קריין דמות בהצגה "ע' 17" שכתבו שי להב ויוני זיכהולץ וביים נועם שמואל בתיאטרון הקאמרי. קריין לרדיו קול הים האדום. הנחה את טריאטלון אילת.
ב-2010 דיבב את אורי בוץ בסדרה "רוני בוץ"; דיבב את סוזוקי ואת מאסה בסדרה "סטיץ'!"; את אטרף בסרט "הדרקון הראשון שלי"; את אלפא בטא בסרט "אלפא בטא"; את נעלי ריקוד בסרט "קופת המלאך"; את למקה בסרט "שרק לנצח"; השתתף בדיבוב הסרט "מסביב לעולם ב-50 שנה"; דיבב את בלקינסופ בסרט "נני מקפי 2: הקסם חוזר"; דיבב את סיימון בסרט "ארתור 3: מלחמת שני העולמות"; את רפי בסדרה "צוות לעניין" ואת טוני הוק בסרט "טוני הוק: בום בום סאבוטז''".
ב-2011: דיבב את נייג'ל בסדרה "פיניאס ופרב"; השתתף בדיבוב הסרט "טוטלי ספייס"; דיבב את עוזר ראש העירייה בסרט "יוגי דב"; דיבב את המלי בסדרה "יוהו וחברים"; השתתף בדיבוב הסרט "חלומו של דולפין"; דיבב קולות רקע בסרט "קונג פו פנדה 2"; דיבב קולות רקע בסרט "הרפתקאות טינטין: תעלומת החד-קרן"; דיבב את פטריק בסרט "הדרדסים"; דיבב דמויות שונות בסדרות "בת הים הקטנה", "אסטרודג" ומכוניות 2"; דיבב את טובי הקנגורו בסרט "ג'ננה בסוואנה" ואת ניל רוברטס בסרט "שארפיי".
ב-2012 דיבב דמויות שונות בסדרות "כוח מילולית", "רגולר שואו" ו"מכוניות מצוירות - הצ'יזבטים של מטור"; דיבב את אמיל בסרט "מפלצת בפריז" ואת סלד בסרט "טינקרבל וסוד הכנפיים"; דיבב את ניל פטריק האריס, שון וייט ולארי קינג בסדרה "פיניאס ופרב מארחים" וגם את דנזל קרוקר בסדרה "קסם של הורים". בנוסף החל לדבב את אבא בסדרה "זו".
ב-2014 דיבב את הקטור ואת אהרון הגבר בסדרה "סנג'אי וקרייג". באותה שנה דיבב את ג'וש בסרט "יצאת כוכב". כמו כן, דיבב בסרטים "לאקי דאק: ברווז בר מזל", "נאמצ'אקס" ו"הסיפור של באטמן".
בשנת 2015, דיבב את סוניק הקיפוד בסדרה "סוניק בום", כמו כן דיבב בסדרות "צ'רלי הולך לגן", "קוסמות קטנות" ו"שיזאו".
בשנת 2016, דיבב את ניק ויילד בסרט "זוטרופוליס" ואת טופי בסדרה "סטאר נגד כוחות הרשע". והתחיל לדבב ב"המופלאה: הרפתקאות ליידי באג" את פלאג, נינו, גבריאל אגרסט/עש לילה, מקס ודמויות נוספות. בנוסף, דיבב בסרט מואנה את מאווי האל למחצה, בסדרה "קיקוריקי" את קראש, בסדרה "סקובי-דו קול" את שאגי רוג'רס, בסרט "רובינזון קרוזו" את מל ובסדרת נאמצ'אקס.
בשנת 2017 דיבב את דמותו הבוגרת של טים בסרט "בייבי בוס". באותה שנה, דיבב את באנסן בסדרה "באנסן הוא מפלצת". בשנת 2018 דיבב בסרט "הדבורה מאיה - גביע הדבש". בשנת 2019 דיבב את דמותו של זקן-מתכת בסרט "סרט לגו 2: החלק השני" וכן בסרט "אגלי דולס". בנוסף דיבב בסרט "הכוכב של אנדרה וטאטי" ובסדרה "ברבי דרימטופיה".
משנת 2017 עד שנת 2019 דיבב את דמותו של האנק בסדרה "וולטרון: המגן האגדי" בערוץ הילדים.
בשנת 2020 דיבב בסרט "בובספוג הסרט: מבצע הצלה", את פוני מהסדרה "זה פוני" ואת וולי מ"אמפיביה".
בשנת 2021 דיבב בהפקות "אגדות לופין", "בוא, כלב, בוא!", "מיקי מאוס: כייף של בית", "מיקי מאוס: סיפורן של שתי מכשפות" ו"ספיידי וחבריו המופלאים".
בשנת 2022 דיבב בסדרות הטלוויזיה "קלאופטרה בחלל", "צוות תרנגול", "יטי צהוב ובלתי ניתן לעצירה" ו"בית הספר לוויקינגים", ובסרטים "סינדרלה 3: אהבת אמת", "המחנה הקסום", "הסנדקית הקסומה", "לגו מלחמת הכוכבים: מעשיות מבעיתות" ו"חיי מנורה".
בשנת 2023 דיבב בסרט "המופלאה: הרפתקאות ליידי באג וחתול שחור" את פלאג, נינו, גבריאל אגרסט/עש לילה, ובסרט "המשאלה" את התיש ולנטינו. כמו כן דיבב בסדרה "משי וצמר" ובסרט "קים פוסיבול: כה הדרמה".
בשנת 2024 דיבב בסרטים "הקאסה-גרנדה: הסרט" את פאקו ו"הרעשנים: ריגול בלתי אפשרי" את טוד, ובסדרה "סיפורם של צבי הנינג'ה" את ספלינטר.
חיים אישיים

נשוי לשחקנית מונה מור, ואב לבן ובת, מתגורר בגבעתיים.
יוסי קשת

| --- | --- |

 לידה:  28 בפברואר 1973 (בן 52) תל אביב-יפו, ישראל 
 ענף מדעי:  מדעי המחשב
 מקום מגורים:  ישראל
 מקום לימודים:  האוניברסיטה העברית, אוניברסיטת תל אביב
 מנחה לדוקטורט:  יורם זינגר
 מוסדות:  אוניברסיטת בר-אילן, הטכניון
 keshet.net.technion.ac.il
 
יוסי קשת (נולד ב-28 בפברואר 1973) הוא פרופסור חבר בפקולטה להנדסת חשמל ומחשבים בטכניון. קודם לכן היה פרופסור חבר במחלקה למדעי המחשב באוניברסיטת בר-אילן, ראש המעבדה ללמידה עמוקה, שפה ודיבור במחלקה.
ביוגרפיה

יוסי קשת נולד בתל אביב, בן לרוני ועו"ד משה קשת. למד בתיכון עמל ליידי דייוויס תל אביב. בשנים 1991–1994 למד לתואר ראשון בהנדסת אלקטרוניקה-מערכות באוניברסיטת תל אביב וסיים בהצטיינות. התגייס בשנת 1995 ושירת ביחידה 8200. במהלך שירותו פיקד על מדור חקר הדיבור ביחידה. על פעילותו זכה בפרס ראש מפא״ת.
בשנת 1994 סיים בהצטיינות לימודי תואר ראשון בהנדסת אלקטרוניקה באוניברסיטת תל אביב, ובשנת 2002 עם תום שירותו הצבאי סיים גם את לימודי התואר השני בהנדסת אלקטרוניקה בהנחיית ד"ר דן חזן ממעבדת המחקר של IBM בחיפה.
את עבודת הדוקטורט כתב בהנחייתו של פרופ' יורם זינגר בבית הספר למדעי המחשב והנדסה באוניברסיטה העברית בירושלים. בעבודת הדוקטורט הציע מודל אקוסטי למערכות לזיהוי דיבור המבוסס על אלגוריתמים עם שוליים רחבים. המודל המוצע נתן בפעם הראשונה חלופה אפשרית למודל המרקובי החבוי, אשר התבסס על הנחות שגויות בהקשר לסיגנל הדיבור.
בשנת 2008, עם קבלת תואר דוקטור, והחל את הפוסט-דוקטורט במכון IDIAP שבשווייץ.
בשנת 2009 התמנה לפרופסור משנה מחקר במכון Toyota Technological Institute at Chicago (TTIC) ובמחלקה למדעי המחשב באוניברסיטת שיקגו, ארצות הברית.
הוא שב לישראל בשנת 2013, הצטרף לסגל המחלקה למדעי המחשב באוניברסיטת בר-אילן, הקים בה את המעבדה ללמידה עמוקה, שפה ודיבור, וכיהן במחלקה בדרגת פרופסור חבר.
בשנת 2022 הצטרף קשת לסגל הפקולטה להנדסת חשמל ומחשבים בטכניון.
קשת נשוי לליטל ואב לשלושה ילדים.
תחומי מחקריו

פרופ' קשת עוסק בלמידת מכונה ובמחקר ממוחשב של השפה והדיבור. מחקריו בתחום הדיבור והשפה עוסקים בעיבוד דיבור, זיהוי דיבור, פונטיקה אקוסטית ובפתולוגיה של הדיבור. בתחום למידת המכונה עוסק קשת בעיקר בלמידה עמוקה ובבעיות מורכבות ומובנות הקשורות לייצוג שפה.
המערכות והתוכנות שפותחו במעבדה ללמידה עמוקה, שפה ודיבור, מסוגלות בין השאר לאבחן בעיות רפואיות במיתרי הקול ובגרון, כמו יבלת על מיתרי הקול או גידול שפיר, על סמך ניתוח הדיבור בלבד.
מערכות אחרות מצליחות להפיק מקולו של הדובר מידע פיזי ואישי עליו.
מחקר אחר של קשת הראה כי ניתן להונות מערכות לומדות מורכבות ובפרט את מערכת הזיהוי הקולי של גוגל באמצעות שינוי שהאוזן האנושית אינה יכולה לזהות.
פעילות באגודות מקצועיות

2017 - חבר בכיר ב-IEEE.
2002 - חבר באגודה הבינלאומית לדיבור ותקשורת ISCA
2010 - מייסד ויו"ר קבוצת למידת המכונה (Machine learning special interest group) SIGML באגודה הבינלאומית לדיבור ותקשורת (ISCA)
פרסומים

קשת פרסם כ-70 מאמרים אקדמיים, וערך ספר אחד.
פרסומים > ספר

Joseph Keshet and Samy Bengio, Eds., Automatic Speech and Speaker Recognition: Large Margin and Kernel Methods, John Wiley & Sons, March 2009
פרסומים > מאמרים נבחרים

Jacob T. Cohen, Alma Cohen, Limor Benyamini, Yossi Adi, Joseph Keshet, "Predicting glottal closure insufficiency using fundamental frequency contour analysis, Head & Neck", Journal of the Sciences and Specialities of the Head and Neck, Volume 41, Issue 7, pp. 2324−2331, July 2019
Yehoshua Dissen, Jacob Goldberger, and Joseph Keshet, "Formant Estimation and Tracking: A Deep Learning Approach", Journal of the Acoustical Society of America, 145 (2), February 2019
Joseph Keshet, "Automatic speech recognition: A primer for speech-language pathology researchers", International Journal of Speech-Language Pathology, Vol. 20 No. 6, pp. 599-609, 2018
Yossi Adi, Carsten Baum, Moustapha Cisse, Benny Pinkas, Joseph Keshet, "Turning Your Weakness Into a Strength: Watermarking Deep Neural Networks by Backdooring", Usenix, 2018
Tzeviya Fuchs, Joseph Keshet, "Spoken Term Detection Automatically Adjusted for a Given Threshold", IEEE Journal of Selected Topics in Signal Processing, Dec 2017, Volume 11, Issue 8, pp. 1–8
Moustapha Cisse, Yossi Adi, Natalia Neverova, Joseph Keshet, "Houdini: Fooling Deep Structured Visual and Speech Recognition Models with Adversarial Examples", Neural Information and Processing Systems (NIPS), 2017
Joseph Keshet, Subhransu Maji, Tamir Hazan, and Tommi Jaakkola, "Perturbation Models and PAC-Bayesian Generalization Bounds, in Perturbations, Optimization, and Statistics", Tamir Hazan, George Papandreou, and Daniel Tarlow, Eds., The MIT Press, 2016
Matthew Goldrick, Joseph Keshet, Erin Gustafson, Jordana Heller, and Jeremy Needle, "Automatic Analysis of Slips of the Tongue: Insights into the Cognitive Architecture of Speech Production", Cognition, 149, 31−39, 2016
Joseph Keshet, "Optimizing the Measure of Performance in Structured Prediction, in Advanced Structured Prediction", Sebastian Nowozin, Peter V. Gehler, Jeremy Jancsary, and Christoph H. Lampert, Eds., The MIT Press, 2014
Morgan Sonderegger and Joseph Keshet, "Automatic Measurement of Voice Onset Time using Discriminative Structured Prediction", Journal of the Acoustical Society of America, Vol. 132, Issue 6, pp. 3965−3979, 2012
David McAllester, Tamir Hazan and Joseph Keshet, "Direct Loss Minimization for Structured Prediction", The 24th Annual Conference on Neural Information Processing Systems (NIPS), 2010
Joseph Keshet, David Grangier and Samy Bengio, "Discriminative Keyword Spotting", Speech Communication, Volume 51, Issue 4, pp. 317−329, April 2009
הערות שוליים

1 2 3 4  קורות חיים יוסף (יוסי) קשת, באתר הטכניון (באנגלית)
↑  קורות חיים יוסף (יוסי) קשת, באתר אוניברסיטת בר-אילן (באנגלית)
↑  עבודת הדוקטורט של יוסי קשת, באתר האוניברסיטה העברית (באנגלית)
↑  Short Bio & Research Interests, הטכניון
↑   עידו אפרתי, אמור לי כל דבר, ואומר לך מי אתה: המערכת שתזהה מחלות על פי הדיבור, באתר הארץ, 30 בדצמבר 2016
↑  יוסי קשת - ראיון בתוכנית ערב חדש, כאן חינוכית, 1 בינואר 2017
↑   רותי לוי, דברו שלוש שניות למיקרופון והמחשב כבר יידע איך אתם נראים - ובמה אתם חולים, באתר TheMarker‏, 11 במאי 2020
↑  קרן-אור גרינברג, "הצלחנו לתקוף את המערכות של אמזון וגוגל", באתר כלכליסט, 30 באוקטובר 2017
↑   עידו אפרתי, מחקר ישראלי גילה דרך להערים על הבינה המלאכותית של המכונית האוטונומית, באתר הארץ, 8 בספטמבר 2017
↑  מאתיים שישים ושבעה חברי אגודת עיבוד האותות הועלו לדרגת חברים בכירים, באתר IEEE, ‏אוקטובר 2018 (באנגלית)
↑  למידת מכונה - קבוצת עניין משותף, באתר ISCA (באנגלית)
| --- | --- |
בקרת זהויות :  NLI: 987007306052105171  ACM DL: 81100048613  dblp: 45/4451  GND: 1254170979  ISNI: 0000 0000 6795 6710  MGP: 250655  ORCID: 0000-0003-2332-5783  VIAF: 97520728   WorldCat (עם VIAF): 97520728
בנק דיסקונט לישראל

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  דסקנט
 מייסדים:  ליאון רקנאטי, יוסף אלבו, משה קרסו
 תקופת הפעילות:  1935–הווה (כ־90 שנה)
 מיקום המטה:  ראשון לציון 
 משרד ראשי:  ראשון לציון
 ענפי תעשייה:  מימון 
 מוצרים עיקריים:  שרותי בנקאות
 שווי שוק:  34.3 מיליארד ש"ח (13 במרץ 2025)
 הכנסות:  16.07 מיליארד ש"ח (2023)
 רווח:  4.19 מיליארד ש"ח (2023)
 הון עצמי:  28.5 מיליארד ש"ח (2023)
 סך המאזן:  396 מיליארד ש"ח (2023)
 יחס הון:  10.71 (2023)
 יו"ר:  דני ימין
 מנכ"ל:  אברהם לוי
 עובדים:  8363 (2023)
  
 אתר הבנק
 
בניין ההנהלה המרכזית של הבנק, ברחוב דיסקונט 1, מתחם האלף, ראשון לציון
בנק דיסקונט לישראל בע"מ (במקור בנק ארץ ישראל לדיסקונט בע"מ) הוא בנק מסחרי שהוקם בארץ ישראל בתקופת המנדט הבריטי ופועל מאז בישראל. על פי נתוני הדוחות הכספיים לשנת 2020 הוא הבנק הרביעי בגודלו בישראל במונחי הון עצמי.
בנק דיסקונט הוא חברה ציבורית, הנסחרת בבורסה לניירות ערך בתל אביב וכל מניותיו נמצאות בידי הציבור ללא גרעין שליטה. הבנק מציע ללקוחותיו שירותים בנקאיים מקיפים בכל תחומי הפעילות הפיננסית, באמצעות רשת סניפים בפריסה ארצית ובאמצעות שירותי בנקאות ישירה ובנקאות מקוונת. לבנק פעילות בנקאית בארצות הברית, באמצעות חברת בת - IDBNY, וממוקד בתחומים עסקיים-מסחריים ובנקאות פרטית. בנוסף לבנק מספר חברות בנות בתחומי הפיננסים - בנק מרכנתיל דיסקונט, כרטיסי אשראי לישראל, דיסקונט קפיטל, PayBox.
חברות בנות

בנק דיסקונט שייך לקבוצת דיסקונט, אשר מציעה שירותים בישראל ומחוץ לישראל בתחומים פיננסיים.
החברות הבנות העיקריות של דיסקונט:
בנק מרכנתיל דיסקונט - בנק מסחרי, הפועל באמצעות 80 סניפים בישראל, בעיקר בפריפריה. החל משנת 1993 בבעלות מלאה של בנק דיסקונט.
חברת כרטיסי אשראי לישראל (כאל) ודיינרס קלאב ישראל - חברות המנפיקות ומשווקות כרטיסי אשראי מסוג ויזה, דיינרס ומאסטר כארד. לבנק דיסקונט בעלות ברוב המניות של חברות אלו.
דיסקונט קפיטל - חברה העוסקת בעיקר בתחום ההשקעות בקרנות הון סיכון, בקרנות השקעה פרטיות ובהשקעות ריאליות.
תפנית ניהול תיקי השקעות - חברה בבעלות מלאה, המתמחה בניהול תיקי השקעות בישראל ובעולם.
דיסקונט נאמנות - חברה המעניקה שירותי נאמנות ונחשבת כ"תאגיד עזר בנקאי".
פעילות בינלאומית
Discount Bancorp – חברת בת בבעלות ובשליטה מלאים של דיסקונט והמחזיקה במלוא הבעלות והשליטה ב-IDB ניו יורק
Israel Discount Bank of New York) IDB New York) - חברת בת בבעלות מלאה של בנק דיסקונט. IDB New York הוא בנק מסחרי המספק את מכלול השירותים הבנקאיים הקיימים. לבנק סניפים באזור ניו יורק, פלורידה וקליפורניה, ופעילותו מתמקדת במגזר העסקי-מסחרי ובבנקאות פרטית.
היסטוריה > הקמה וביסוס

דיסקונט הוקם בתאריך 5 באפריל 1935 כ"בנק ארץ ישראל לדיסקונט בע"מ" על ידי ליאון רקנאטי ושותפיו יוסף אלבו ומשה קרסו, והתמקם בימיו הראשונים בבית מלון קטן ברחוב נחלת בנימין בתל אביב. לימים עבר למשכנו הקבוע ברחוב יהודה הלוי 39. הבנק החל לפעול בשנים של פריחה כלכלית בארץ ישראל, כתוצאה מהון זר שהגיע יחד עם בני העלייה החמישית בשנת 1935 וצמח משמעותית כבר בשנים הראשונות לקיומו.
הפריחה הכלכלית בארץ נקטעה עם פרוץ המרד הערבי הגדול ב-1936 והמצב הכלכלי החריף עוד יותר שלוש שנים אחר כך, עם פרוץ מלחמת העולם השנייה. למרות ההתדרדרות במצב המשק בשנים אלו, הצליח בנק דיסקונט להגדיל את רווחיו, בעיקר בזכות תרומתו ליישוב במתן הלוואות בתנאים נוחים כמענה לחקיקה נוקשה מצד שלטון המנדט הבריטי שהגביל משיכת פיקדונות מחשש לקריסה כלכלית. לצד פעילותו הפיננסית, תרם הבנק לחיזוק היישוב באמצעות הקמת ארגון "קדימה" שהעניק מלגות לימוד, פתיחת מרכז סיוע לנצרכים וסיוע בהקמת יישובים חקלאיים לעולים ממדינות ערב בשיתוף הסוכנות היהודית.
בשנת 1944 רכש בנק דיסקונט את בנק מרכנתיל החיפאי, וכעבור שנים אחדות גם את הפעילות הארצישראלית של בנק עותומן, בנק ברקליס ובנק הולנד.
בשנת 1945 מייסד הבנק ליאון רקנאטי נפטר וזכויות הניהול עברו לבניו.
היסטוריה > ציוני דרך לאחר קום המדינה

בשנת 1949 פתח הבנק נציגות ראשונה בניו יורק ובראשית שנות ה-50 פתח סניפים נוספים באירופה, והחל להשקיע בחברות ישראליות באמצעות "החברה הישראלית למימון והשקעות" אותה רכש. בשנים אלו, הודות לפתיחת מואצת של סניפים ברחבי הארץ והארכת שעות השרות לאחר הצהריים, צמח הבנק להיות השני בגודלו בישראל. בראשית שנות ה-60 הרחיב הבנק את פעילותו בישראל ומחוצה לה. בשנת 1961 לראשונה בבנקאות, הוקמה חברת ההשקעות "דיסקונט השקעות" שהשקיעה בתעשייה, חברות הייטק בבנייה ובסחר. כמו כן, בשנים הללו הוקמו בנק דיסקונט ניו יורק ובנק לפיתוח ולמשכנתאות, כחברות בנות של בנק דיסקונט. בנוסף, קבל הבנק זיכיון להנפקת כרטיסי אשראי דיינרס, והיה לבנק הראשון שהנפיק מניותיו לציבור. בשנת 1964 זכה הבנק בפרס קפלן על שהיה לבנק הראשון למחשב את פעילויותיו.
במהלך שנות ה-70 המשיך הבנק בתנופת עשייה והתרחבות, הטמעה של טכנולוגיות מתקדמות ומערכת מחשוב מודרנית ושיפור השרות ללקוחותיו. בשנת 1970 רכש הבנק 50% מבנק ברקליס ושם הבנק הוסב לבנק ברקליס-דיסקונט, בשלב מאוחר יותר נרכשה מלוא הבעלות. כמו כן, נמכר בנק מרכנתיל לבנק ברקליס דיסקונט
בשנת 1974 נפתח ה"דיסקונומט" – הכספומט הראשון בישראל שאפשר משיכת כספים. והוקמה חברת ויזה כאל בשנת 1979 בשותפות עם בנק לאומי.
בשנת 1981 הוקם סניף הבנק הווירטואלי "טלבנק דיסקונט"- חלוץ הבנקאות הטלפונית (call center) הראשון בישראל. באותה שנה החל הבנק להפעיל גם את "הבנקונית" – בנק נייד שפעל מספר שנים בחבל לכיש.בשנת 1983 מוקמים לראשונה בישראל "לוויינים" המאפשרים ביצוע פעולות בנקאיות בשירות עצמי מעבר לשעות העבודה הרגילות.
באותה השנה הולאם הבנק על ידי מדינת ישראל, יחד עם בנקים נוספים, כתוצאה ממשבר מניות הבנקים.
בשנת 1987 הקימה קבוצת דיסקונט את גוף ההשקעות 'תכלית בית השקעות' אשר עסק בין היתר במכירת מוצרים פיננסיים, בניהול תיקי השקעות ועוד.